कौकटू
कॉकटू या काकातुआ (Cockatoo) तोते की उन 21 जीववैज्ञानिक जातियों के सदस्य होते हैं, जो कैकट्यूइडी (Cacatuidae) कुल के अंतर्गत आती हैं। यह कुल स्वयं कैकट्यूऑयडिया (Cacatuoidea) अधिकुल का एकमात्र सदस्य कुल है, जो तोतों के तीन अधिकुलों में से एक है। कौकटू मुख्य रूप से फिलिपीन्स, नया गिनी, ऑस्ट्रेलिया, सोलोमन द्वीपों और इण्डोनेशिया (कुछ द्वीपों) में पाए जाते हैं। इनके सिरों पर एक परों की छोटी कलगी होती है और इनका रंग अक्सर अन्य तोतों की तुलना में कम भड़कीला होता है।